section_heading: 2. sezona (2010./2011.)
paragraph_text: Na početku druge sezone glavni junaci serije se većinom bore s Katherine i njezinim spletkama. Tvrdi da se u grad vratila zbog ljubavi prema Stefanu i traži od njega da prekine s Elenom, a istovremeno provocira Damona koji i dalje ima osjećaje za nju. Elena želi istražiti zašto su ona i Katherine dvojnice te saznaje kako je zapravo posvojena. Katherine je u potrazi za misterioznim mjesečevim kamenom i pretvara Caroline u vampiricu. Tyler saznaje da mu je stric Mason vukodlak te da on sam ima gen za to koji se će se aktivirati u slučaju da nekoga ubije. Damon se sukobljava s Masonom te ga ubije. U međuvremenu se saznaje da unatoč tome što su vampiri snažniji od vukodlaka da je za vrijeme pretvorbe vukodlaka (tijekom punog mjeseca) ugriz vukodlaka za vampira smrtonosan. U okršaju s Katherine, Stefan i Damon je uz pomoć Bonnie, uspijevaju zatočiti u grobnicu, međutim ona prije toga kompulzijom uspijeva navesti Tylera da nekoga ubije kako bi mu aktivirala kletvu i pretvorila ga u vukodlaka. U gradu se pojavljuje jedan od izvornih vampira (od kojih su nastali svi ostali) Elijah koji sklopi dogovor s Elenom da će joj pomoći zaštititi njezine prijatelje u zamjenu za njezinu pomoć. Pojavljuju se i likantropi, tj. vukodlaci koji napadnu vampire kako bi osvetili Masonovu smrt, međutim većima ih strada od Elijahovog vještca. Tyler, novopečeni vukodlak, je rastrzan između svojih prijatelja i čopora. Radnja se dodatno komplicira kada se pojavljuje brat od Elijaha, Klaus koji želi prekinuti kletvu koja je bačena na vukodlake i vampire uz pomoć mjesečevog kamena kako bi mogao stvarati vlastite hibride, s obzirom na to da i sam ima gen vukodlaka. Za to mu je potrebna krv Elene tj. krv dvojnice. Želio je isti obred učiniti s Katherine 500 godina ranije, međutim ona mu je pobjegla i pretvorila se u vampiricu zbog čega je razbijanje kletve bilo onemogućeno. Zbog toga je Klaus pobio Katherininu cijelu obitelj i stoljećima je progonio. Kako bi razbio kletvu Klaus mora ubiti vukodlaka (Jules), vampira (Jennu, koju prethodno pretvori) i dvojnicu (Elenu). Klaus izvede cijeli obred uz pomoć vještice te misli da je prekinuo kletvu i da će moći stvarati hibride, međutim Bonnie izvede magiju koja spašava Elenu od smrti prilikom obreda. U međuvremenu Damon se sukobi s vukodlakom i ovaj ga ugrize. Stefan traži od Klausa da spasi Damona svojom krvi (koja je protuotrov za ugriz vukodlaka) te u zamjenu pristaje otići s njim iz grada, ponovno postati "koljač" i pomagati mu u svemu što ga Klaus traži. Na kraju Elena i Katherine, pomoću Klausove krvi, spašavaju Damona, a Stefan odlazi s Klausom iz grada.